איליה ליובימוב

איליה ליובימוב (נולד ב-4 בנובמבר 2001) הוא מתעמל ישראלי.

 ביוגרפיה 
ליובימוב נולד ברוסיה למשפחה יהודית. הוא הגיע לענף התעמלות המכשירים בגיל חמש בעקבות אביו, שהיה מתעמל בעברו. אמו הייתה שחקנית כדורעף. בשנת 2021 עלה לישראל מתוקף חוק השבות.

 קריירה 
ליובימוב מתאמן באגודת מכבי תל אביב.

 2022 
במכביה העשרים ואחת שנערכה ביולי זכה במדליית זהב קבוצתית יחד עם אנדריי מדבדב, אייל אינדיג, פאבל גולידוב ואורי זיידל.

באליפות העולם 2022  שנערכה בליברפול שבממלכה המאוחדת באוקטובר-נובמבר סיים במקום 116 בתרגיל המקבילים בתוצאה של 12.500 נקודות.

 2023 
באליפות אירופה 2023  שנערכה באנטליה שבטורקיה באפריל סיים במקום 28 במוקדמות תחרות הקרב רב בציון משוקלל של 78.265 נקודות. הוא סיים במקום 17 בתרגיל המתח בתוצאה של 13.233 נקודות, במקום 25 בתרגיל סוס הסמוכות בתוצאה של 13.333 נקודות, במקום 58 בתרגיל הקפיצות בתוצאה של 13.800 נקודות, במקום 59 בתרגיל הטבעות בתוצאה של 13.066 נקודות, במקום 84 בתרגיל המקבילים בתוצאה של 12.600 נקודות, ובמקום 105 בתרגיל הקרקע בתוצאה של 12.233 נקודות. בהמשך, השתתף בגמר תחרות הקרב רב לאחר ששימש כגיבוי, וסיים במקום 22 בציון משוקלל של 77.599 נקודות, עם תוצאות של 13.433 נקודות בתרגיל המתח, 13.900 נקודות בתרגיל הקפיצות, 13.600 נקודות בתרגיל המקבילים, 11.800 נקודות בתרגיל סוס הסמוכות, 13.033 נקודות בתרגיל הקרקע, ו-11.833 נקודות בתרגיל הטבעות. בקרב רב קבוצתי סיים במקום 13 בציון משוקלל של 239.859 נקודות, יחד עם ארטיום דולגופיאט, פאבל גולידוב, אלכסנדר מיאקינין ואורי זיידל.

באליפות העולם 2023  שנערכה באנטוורפן שבבלגיה בספטמבר-אוקטובר סיים במקום 24 במוקדמות תחרות הקרב רב בציון משוקלל של 81.398 נקודות, והעפיל לגמר התחרות. הוא סיים במקום 21 בתרגיל סוס הסמוכות בתוצאה של 13.900 נקודות, במקום 34 בתרגיל המתח בתוצאה של 13.433 נקודות, במקום 47 בתרגיל המקבילים בתוצאה של 13.933 נקודות, במקום 52 בתרגיל הקרקע בתוצאה של 13.633 נקודות, במקום 68 בתרגיל הקפיצות בתוצאה של 14.033 נקודות, ובמקום 106 בתרגיל הטבעות בתוצאה של 12.466 נקודות. בגמר תחרות הקרב רב סיים במקום 18 בציון משוקלל של 80.165 נקודות, עם תוצאות של 13.700 נקודות בתרגיל סוס הסמוכות, 13.366 נקודות בתרגיל המתח, 13.533 נקודות בתרגיל המקבילים, 13.966 נקודות בתרגיל הקפיצות, 13.200 נקודות בתרגיל הקרקע, ו-12.400 נקודות בתרגיל הטבעות. בקרב רב קבוצתי סיים במקום 16 בציון משוקלל של 245.029 נקודות, יחד עם ארטיום דולגופיאט, פאבל גולידוב, אלכסנדר מיאקינין ואורי זיידל.

 2024 
באליפות אירופה 2024  שנערכה ברימיני שבאיטליה במאי סיים במקום 38 בתחרות הקרב רב בציון משוקלל של 77.398 נקודות. הוא סיים במקום שמיני בתרגיל סוס הסמוכות בתוצאה של 14.266 נקודות והעפיל בו לגמר, במקום 56 בתרגיל המקבילים בתוצאה של 13.133 נקודות, במקום 61 בתרגיל הקפיצות בתוצאה של 13.800 נקודות, במקום 65 בתרגיל הקרקע בתוצאה של 13.233 נקודות, במקום 81 בתרגיל הטבעות בתוצאה של 12.600 נקודות, ובמקום 113 בתרגיל המתח בתוצאה של 10.366 נקודות. במוקדמות קרב רב קבוצתי סיים במקום שביעי בציון משוקלל של 246.061 נקודות, יחד עם ארטיום דולגופיאט, פאבל גולידוב, אלכסנדר מיאקינין ואורי זיידל. הוא סיים במקום שמיני בגמר תרגיל סוס הסמוכות בתוצאה של 13.133 נקודות, ובגמר תחרות הקרב רב הקבוצתי סיים יחד עם הנבחרת במקום שישי בציון משוקלל של 246.628 נקודות, כשהוא קובע ציונים של 14.166 נקודות בתרגיל סוס הסמוכות, 13.633 נקודות בתרגיל הקרקע, 13.833 נקודות בתרגיל המקבילים, 13.733 נקודות בתרגיל הקפיצות, ו-12.100 נקודות בתרגיל המתח.

 קישורים חיצוניים 



 הערות שוליים 

קטגוריה:מתעמלים ישראלים
קטגוריה:עולים בשנות ה-2020
קטגוריה:ישראלים ילידי רוסיה
קטגוריה:ישראלים שנולדו ב-2001